Mutane fiye da 70 sun mutu a Spain - BBC Hausa - News
Mutane fiye da 70 sun mutu a Spain
An sabunta: 25 ga Yuli, 2013 - An wallafa a 07:25 GMT
Mutane da dama sun mutu a hadarin jirgin Spain
Mutane 77 ne suka mutu a wani mummunan hatsarin jirgin kasa a kasar Spain, yayin da wasu fiye da dari suka jikkata.
Jirgiin wanda ke gudu ya goce ne daga kan layin dogo a arewa maso yammacin Spain.
Jirgin na tafiya ne kan hanyarsa ta zuwa Ferrol daga Madrid, a lokacin da lamarin ya auku.
Gwamnatin yankin dai ta yi rokon gaggawa kan bada jini domin wadanda suka samu raunuka.
Jirgin kasar dai wanda ke zirga-zirgarsa tsakanin birane a kasar na dauke da fasinjoji sama da 200.
Hotunan da aka dauka jim kadan bayan hadarin, ya nuna gawawwaki da aka rufe da bargo.
Ana zargin Rajoy da karbar cin hanci9 Yuli, 2013, Tarayyar Turai
Spain ta lallasa Najeriya, 3 - 024 Yuni, 2013, Wasanni
Spain na tuhumar Messi kan haraji20 Yuni, 2013, Wasanni